
ŠAKIŲ RAJONO SAVIVALDYBĖS MERAS

POTVARKIS
DĖL ŠAKIŲ RAJONO SAVIVALDYBĖS MERO 2020 M. KOVO 26 D. POTVARKIO NR. MT-10 „DĖL PRASTOVOS PASKELBIMO“ PAKEITIMO

2020 m. kovo   d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 20 straipsnio 4 dalimi,
p a k e i č i u rajono savivaldybės mero 2020 m. kovo 26 d. potvarkį Nr. MT-10 „Dėl prastovos paskelbimo“ ir jį išdėstau nauja redakcija:

„POTVARKIS
DĖL ĮPAREIGOJIMO

Vadovaudamasis Lietuvos Respublikos vietos savivaldos įstatymo 20 straipsnio 4 dalimi, Lietuvos Respublikos Vyriausybės 2020 m. kovo 25 d. nutarimu Nr. 264 „Dėl Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ pakeitimo“ ir atsižvelgdamas į biudžetinių įstaigų, kurių steigėja yra Šakių rajono savivaldybė, vadovų prašymus netaikyti prastovos tam tikroms darbuotojų grupėms dėl suplanuotų atlikti darbų karantino laikotarpiu: 
1. Į p a r e i g o j u kiekvienos biudžetinės įstaigos, kurios steigėja yra Šakių rajono savivaldybė, vadovą Lietuvos Respublikos teritorijoje paskelbto karantino laikotarpiu darbą organizuoti atsižvelgiant į savo vadovaujamos įstaigos veiklos specifiką, laikantis Lietuvos Respublikos biudžetinių įstaigų įstatymo 9 straipsnio 2 dalies 6 punkto nuostatų (užtikrinti racionalų ir taupų lėšų bei turto naudojimą, veiksmingą biudžetinės įstaigos vidaus kontrolės sistemos sukūrimą, jos veikimą ir tobulinimą), taikant Lietuvos Respublikos Darbo kodekse numatytas priemones, jei neįmanoma darbuotojui suteikti darbo sutartyje sulygto ir pareigybės aprašyme numatyto darbo. 
2. P a s i l i e k u šio potvarkio vykdymo kontrolę. 
Šis potvarkis per vieną mėnesį nuo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras                                                                                                 Edgaras Pilypaitis“


Savivaldybės meras                                                                                                   Edgaras Pilypaitis
 


Parengė 
Teisės, personalo ir civilinės metrikacijos skyriaus vedėja

Jūratė Šneideraitienė

